Document ID: 32003R0323

Nariadenie Komisie (ES) č. 323/2003
z 20. februára 2003,
ktorým sa mení a dopĺňa nariadenie (ES) č. 896/2001, pokiaľ ide o zoznam vnútroštátnych orgánov oprávnených uplatňovať dojednania týkajúce sa dovozu banánov do spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi [1], naposledy zmenené a doplnené nariadením (ES) č. 2587/2001 [2],
so zreteľom na nariadenie Komisie (ES) č. 896/2001 zo 7. mája 2001, ktorým sa ustanovujú podrobné pravidlá uplatňovania nariadenia Rady (ES) č. 404/93, pokiaľ ide o dojednania týkajúce sa dovozu banánov do spoločenstva [3], naposledy zmenené a doplnené nariadením (ES) č. 349/2002, [4] a najmä na jeho článok 5 ods. 4,
keďže:
(1) príloha k nariadeniu (ES) č. 896/2001 uvádza orgány členských štátov oprávnené uplatňovať dovozné dojednania. Na základe oznámenia členského štátu sa zoznam orgánov musí zmeniť a doplniť;
(2) nariadenie (ES) č. 896/2001 sa preto musí zmeniť a doplniť,
PRIJALA TOTO NARIADENIE:
Článok 1
Príloha k nariadeniu (ES) č. 896/2001 sa nahrádza textom v prílohe k tomuto nariadeniu.
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 20. februára 2003

Labels: 3
17
18
6